****

**REPUBLIKA E SHQIPËRISË**

**INSTITUCIONI I PRESIDENTIT TË REPUBLIKËS**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***NJOFTIM PËR VEND PUNE***

Në zbatim ligjit nr. 7961, datë 12.07.1995 “Kodi i Punës së Republikës së Shqipërisë”,(i ndryshuar), Vendimin nr. 717, datë 23.06.2009, të Këshillit të Ministrave, “Për pagat e punonjësve mbështetës të institucioneve buxhetore dhe të nëpunësve të disa institucione buxhetore”, i ndryshuar, Vendimit të Presidentit të Republikës nr. 407, datë 09.01.2020***,*** Institucioni i Presidentit të Republikës, njofton se do të punësojë :

1. **Shofer Korrier, pranë Sektorit të Transportit, në Drejtorinë e Shërbimeve Mbështetëse – Paga, Klasa VII.**

Përshkrimi përgjithësues i punës për pozicionin si më sipër është:

Shoferi Korrier:

Të jetë në dispozicion dhe të garantojë shpërndarjen në mënyrë protokollare të shkresave zyrtare dhe postës së Institucionit të Presidentit;

Të ndihmojë sipas rastit në shërbimet dhe lëvizjet e punonjësve gjatë lëvizjeve, shërbimeve, dhe nevojave të Institucionit të Presidentit, në mënyrë të tillë që të gjitha veprimet të jenë në pajtim me rregullat dhe rregulloret që lidhen me respektimin e rregullave të qarkullimit rrugor;

Të kujdeset për gatishmërinë teknike të automjetit në ngarkim dhe për mbajtjen e librit të shënimeve për kilometrazhin e automjeteve, të riparimeve, licencave dhe lejeve, si dhe dokumentacioneve të tjera;

Të zbatojë me përpikëri kërkesat e parashikuara në urdhrat e brendshëm për përdorimin dhe lëvizjen e automjeteve gjatë dhe jashtë orarit zyrtar të punës, zbatimin e grafikut të shërbimeve, plotësimin e fletë-udhëtimeve çdo ditë.

**Kandidatët duhet të plotësojnë kërkesat e mëposhtme:**

Të kenë Lejë për drejtim automjeti të tipit B;

Të jetë shtetas shqiptar.

**Kandidatët duhet të dorëzojnë dokumentet e mëposhtme:**

1. Kërkesë për pozicionin e punës së shpallur vakant;
2. Jetëshkrimi profesional, përfshirë të dhënat e kontaktit, postën elektronike zyrtare dhe adresën postare;
3. Kopje të njehsuar të dokumenteve (Dëftesë);
4. Fotokopje të kartës së identitetit, (ID);
5. Fotokopje të lejes së drejtimit të automjetit;
6. Fotokopje të librezës së punës (të gjitha faqet që vërtetojnë eksperiencën në punë);
7. Vërtetim të gjendjes gjyqësore;
8. Vërtetim të gjendjes shëndetësore;
9. Çdo dokumentacion tjetër që vërteton plotësimin e kushteve të mësipërme, si dhe trajnime, kualifikime, arsimin shtesë, vlerësimet pozitive apo të tjera të përmendura në jetëshkrim.

Afati për dorëzimin e dokumenteve përfundon në datën 21.02.2022.

Intervista për kandidatët që do të paraqesin kërkesë, do të zhvillohet në ambientet e Institucionit të Presidentit, duke respektuar protokollet përkatëse të sigurisë, të nxjerra nga Ministria e Shëndetësisë dhe Mbrojtjes Sociale, për shkak të pandemisë së COVID-19, në datën 22.02.2022, ora 11:00.

**INSTITUCIONI I PRESIDENTIT TË REPUBLIKËS**

**NJËSIA PËRGJEGJËSE**